2. 9. 93 De Europæiske Fællesskabers Tidende Nr. L 223/3 KOMMISSIONENS FORORDNING (EØF) Nr. 2427/93 af 1. september 1993 om gennemførelsesbestemmelser til Rådets forordning (EØF) nr. 2075/92 for så vidt angår fællesskabsfonden for forskning og oplysning inden for tobak . KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (), særlig artikel 13, stk. 3, og ud fra følgende betragtninger : I artikel 13, stk. 1, i forordning (EØF) nr. 2075/92 er det fastsat, at der oprettes en fællesskabsfond for forskning og oplysning inden for tobak ; det er nødvendigt at vedtage gennemførelsesbestemmelserne hertil, navnlig hvad angår fastsættelsen af tilbageholdelsen i præmien på højst 1 % ; tobaksproduktionen bør omlægges til sorter, der er så lidt skadelige så muligt ; der bør tages hensyn til EF-sundhedskravene ; det bør derfor sikres, at offentligheden og navnlig unge får rele- vant information ; når de forskellige forslag, der er udgivet som led i de valgte procedurer, skal vurderes, bør der anvendes krite- rier, så valget bliver bedst muligt ; derfor er det mest hensigtsmæssigt at anvende offentligt udbud ; af administrationshensyn bør de forsknings- og oplys- ningsprojekter, Kommissionen har godkendt, gennem- føres inden for en bestemt frist ; det kan dog vise sig, at den oprindeligt fastsatte frist er usædvanlig vanskelig at overholde ; det bør derfor fastsættes, at gennemførelsesfri- sten kan forlænges, når bestemte betingelser er opfyldt ; for at valget kan blive bedst muligt, og for at det kan sikres, at de godkendte projekter gennemføres korrekt, bør det fastsættes, at Kommissionen bistås af en ekspert- komité, når projekterne skal vurderes ; komitéen kan gøre brug af uafhængige eksperter ; for at de godkendte projekter kan blive gennemført som tilsigtet, er det nødvendigt at fastsætte en række betin- gelser for de udbetalinger, der foretages fra fonden som led i kontrakterne mellem Kommissionen og de personer, der har indgivet de godkendte projekter ; det bør undgås, at samme projekt uberettiget omfattes af mere end én foranstaltning ; det bør fastsættes, at betalingerne inddrives i bestemte tilfælde, navnlig hvis der foreligger uregelmæssigheder ; () EFT nr. L 215 af 30. 7. 1992, s. 70. de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Råtobak — UDSTEDT FØLGENDE FORORDNING : Artikel 1 Fællesskabsfonden for Forskning og Oplysning inden for Tobak, i det følgende benævnt fonden, finansierer programmer for forskning og oplysning efter de i nærvæ- rende forordning fastsatte bestemmelser. Programmerne skal omfatte forsknings- og oplysningspro- jekter på følgende områder : — forbedring af offentlighedens og navnlig unges kend- skab til tobakkens sundhedsskadelige virkninger uanset anvendelsesform og til de bestående mulig- heder for at forebygge disse gennem oplysningsvirk- somhed og undervisning i sundhedsforhold — omstilling af tobaksproduktionen til sorter, kvaliteter og produkter, der er så lidt sundhedsskadelige som muligt, bl.a. ved hjælp af hensigtsmæssige dyrknings- og tørringsmetoder, ved dyrkningsmetoder, der begrænser brugen af plantebeskyttelsesmidler, og ved indførelse af nye sorter. Artikel 2 1. For at være støtteberettigede skal de i artikel 1 omhandlede projekter : a) for så vidt angår forskning: — repræsentere en særlig interesse med hensyn til den ønskede innovation — tage sigte på et konkret anvendelsesformål Der vil blive givet fortrinsret til projekter, som kan give hurtige virkninger i produktionen, samt til projekter, hvor der lægges vægt på en hurtig udbre- delse i producentleddet af den viden og de resultater, der opnås. b) for så vidt angår oplysning : — tage sigte på en effektiv og objektiv oplysning af tobaksproducenten og/eller.forbrugeren — være nyskabende, praktisk gennemførlige og'effek- tive på kort sigt.